Sommeren 1721 fulgte han med den danske envoyé Berkentin som legasjonssekretær til Stockholm. Han ble senere kanselliråd og utnevntes den 6. oktober 1731 til magistratspresident i Christiania. Presidenten ble utnevnt av kongen og hadde stiftamtmannen som overordnet. Et par år senere ble han også assessor i Overhoffretten og justisråd. 1741 hadde han ektet Maria Collett (d. 1762), datter av kommerseråd James Collett. Resen hadde et godt ry som embetsmann, han var belest og eier av et betydelig bibliotek. Paret bodde til leie i Collettgaarden hvor de førte et stort hus. Resens inntekter strakte imidlertid ikke til, og han så seg derfor tvunget til å låne. Da han døde i 1743, var det lite igjen å arve, så enken så seg nødsaget til å overlate boet til skifteretten.